CELEX: C2004/262/72
Language: hu
Date: 2004-10-23 00:00:00
Title: T-296/04. sz. ügy: Salvador Contreras Gila, José Ramiro López és Antonio Ramiro López által 2004. július 22-én az Európai Unió Tanácsa ellen benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/38
            
         Salvador Contreras Gila, José Ramiro López és Antonio Ramiro López által 2004. július 22-én az Európai Unió Tanácsa ellen benyújtott kereset
   (T-296/04. sz. ügy)
   (2004/C 262/72)
   Az eljárás nyelve: spanyol
   Salvador Contreras Gila, José Ramiro López és Antonio Ramiro López, lakóhely: Jaén (Spanyolország), képviseli: José Francisco Vázquez Medina ügyvéd, a Jaéni Kamara tagja, 2004. július 22-én keresetet nyújtottak be az Európai Közösségek Elsőfokú Bíróságához az Európai Unió Tanácsa ellen.
   A felperesek azt kérik, hogy az Elsőfokú Bíróság:
   
               —
            
            
               semmisítse meg, ipso iure, a 864/2004/EK tanácsi rendelet 1. cikkének (7) bekezdését;
            
         
               —
            
            
               a költségekről később rendelkezzen.
            
         Jogalapok és fontosabb érvek:
   A kérelmük alátámasztásaként a felperesek arra hivatkoznak, hogy a megtámadott rendelkezés sérti a bizalomvédelem, és ezáltal végső soron a jogbiztonság elvét, illetve a közigazgatási szerv saját aktusának elvét (1) azzal, hogy a megtámadott rendelkezés az olajfatermelőknek járó közvetlen támogatás összegének kiszámításához használt bázisidőszakként kizárólag az 1999/2000-es, 2000/2001-es, 2001/2002-es és 2002/2003-as gazdasági éveket veszi figyelembe, és így azok a mezőgazdasági termelők, akik a 2366/98/EK tanácsi rendelettel összhangban 1997-ben vagy 1998-ben telepítettek olajfákat, a fenti támogatásban csak kis mértékben részesülhetnek, hiszen ezek a fák a bázisidőszakban kevés termést hoztak, tekintettel arra, hogy az olajfák elültetésüket követően legalább nyolc év átmeneti időszak elteltével érik el a teljes terményhozamot.
   A felperesek továbbá a hátrányos megkülönböztetés tilalma elvének megsértésére hivatkoznak, arra tekintettel, hogy más tagállamok, például Portugália, igénybe vehetnek a fiatal olajfaültetvények termelésének finanszírozására szánt forrásokat.
   
      (1)  A saját aktus tana szerint a közigazgatási szerv nem térhet el diszkrecionálisan a korábban meghozott aktusától; azonos körülmények esetén hozott korábbi aktusával megegyező döntést kell hoznia.